নিজেদেররই অন্য একটি স্টার্টআপ পাল্টাওয়ের কাজের সূত্রেই এই ব্যবসার কথা মাথায় আসে প্রতিষ্ঠাতা, অর্পণ- অরিন্দম- সুদীপ্তদের । পাল্টাও হস্তশিল্পজাত পণ্যের অনলাইন মার্কেটপ্লেস। “আমাদের প্ল্যাটফর্মে যাঁরা জিনিস বিক্রি করে প্যাকেজিং ও অর্ডার সরবরাহ করার ক্ষেত্রে প্রায়শই সমস্যায় পড়তে দেখতাম তাঁদের। দামী ক্যুরিয়র কোম্পানির সাহায্য নিতে গিয়ে তাঁদের লাভের একটা বড় অংশ সেখানেই চলে যেত। সমস্যাটা নিয়ে আরও খোঁজ খবর নিতে গিয়ে আমরা দেখি শুধু ই-কমার্স সাইটগুলিই নয়, সস্তায় ও ভরসাযোগ্যভাবে বাড়ি থেকে জিনিস নিয়ে গিয়ে তা নির্দিষ্ট জায়গায় পৌঁছে দেবে এমন পরিষেবা পেতে ইচ্ছুক গ্রাহকরাও। প্রয়োজনীয় কাগজপত্র বা পার্সেল সঠিক সময় পৌঁছে দেওয়া সত্যিই একটা মাথা ব্যাথা। তাই আমরা মূলত তিনটি বিষয়ের ওপর জোর দিয়েছি, বাড়ি থেকে জিনিস নেওয়া, প্যাকেজিং এবং শহরের মধ্যে হলে সেইদিনই তা পৌঁছে দেওয়া”, বললেন অর্পণ।